CELEX: 32016R0389
Language: sk
Date: 2016-03-17 00:00:00
Title: Vykonávacie nariadenie Komisie (EÚ) 2016/389 zo 17. marca 2016, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky acibenzolar-S-metyl a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

18.3.2016   
               
               
                  SK
               
               
                  Úradný vestník Európskej únie
               
               
                  L 73/77
               
            VYKONÁVACIE NARIADENIE KOMISIE (EÚ) 2016/389
      zo 17. marca 2016,
      ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky acibenzolar-S-metyl a ktorým sa mení príloha k vykonávaciemu nariadeniu Komisie (EÚ) č. 540/2011
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1,
      keďže:
      
                  (1)
               
               
                  Schválenie účinnej látky acibenzolar-S-metyl v zmysle časti A prílohy k vykonávaciemu nariadeniu Komisie (EÚ) č. 540/2011 (2) platí do 30. júna 2016.
               
            
                  (2)
               
               
                  Žiadosť o obnovenie zaradenia účinnej látky acibenzolar-S-metyl do prílohy I k smernici Rady 91/414/EHS (3) bola predložená v súlade s článkom 4 nariadenia Komisie (EÚ) č. 1141/2010 (4) v rámci lehoty stanovenej v uvedenom článku.
               
            
                  (3)
               
               
                  Žiadateľ predložil doplňujúcu dokumentáciu, ktorá sa vyžaduje podľa článku 9 nariadenia (EÚ) č. 1141/2010. Spravodajský členský štát skonštatoval, že žiadosť je úplná.
               
            
                  (4)
               
               
                  Spravodajský členský štát vypracoval správu z hodnotenia obnoveného zaradenia na základe konzultácie so spoluspravodajským členským štátom a 1. marca 2013 ju predložil Európskemu úradu pre bezpečnosť potravín (ďalej len „úrad“) a Komisii.
               
            
                  (5)
               
               
                  Úrad postúpil správu z hodnotenia obnoveného zaradenia žiadateľovi a členským štátom na pripomienkovanie a prijaté pripomienky postúpil Komisii. Úrad takisto sprístupnil doplňujúcu súhrnnú dokumentáciu verejnosti.
               
            
                  (6)
               
               
                  Dňa 8. mája 2014 (5) oznámil úrad Komisii svoje závery o tom, či možno očakávať, že acibenzolar-S-metyl spĺňa kritériá schválenia stanovené v článku 4 nariadenia (ES) č. 1107/2009. Komisia predložila 12. decembra 2014 návrh revíznej správy o acibenzolar-S-metyle Stálemu výboru pre rastliny, zvieratá, potraviny a krmivá.
               
            
                  (7)
               
               
                  V prípade jedného alebo viacerých reprezentatívnych použití minimálne jedného prípravku na ochranu rastlín s obsahom danej účinnej látky sa dospelo k záveru, že kritériá schválenia uvedené v článku 4 nariadenia (ES) č. 1107/2009 sú splnené. Uvedené kritériá schválenia sa preto považujú za splnené.
               
            
                  (8)
               
               
                  Preto je vhodné obnoviť schválenie acibenzolar-S-metylu.
               
            
                  (9)
               
               
                  Hodnotenie rizík v prípade obnovenia schválenia acibenzolar-S-metylu vychádza z obmedzeného počtu reprezentatívnych použití, ktoré však neobmedzujú použitia, na ktoré môžu byť prípravky na ochranu rastlín s obsahom acibenzolar-S-metylu povolené. Preto je vhodné zrušiť obmedzenie týkajúce sa použitia ako aktivátora rastlín.
               
            
                  (10)
               
               
                  V súlade s článkom 14 ods. 1 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je potrebné stanoviť určité podmienky. Predovšetkým je vhodné požadovať ďalšie potvrdzujúce informácie.
               
            
                  (11)
               
               
                  V súlade s článkom 20 ods. 3 nariadenia (ES) č. 1107/2009 v spojení s jeho článkom 13 ods. 4 by sa príloha k vykonávaciemu nariadeniu (EÚ) č. 540/2011 mala zodpovedajúcim spôsobom zmeniť.
               
            
                  (12)
               
               
                  Vykonávacím nariadením Komisie (EÚ) 2015/1885 (6) sa predĺžil dátum uplynutia platnosti schválenia acibenzolar-S-metylu, aby sa postup obnovenia mohol dokončiť pred jeho uplynutím. Avšak vzhľadom na to, že rozhodnutie o obnovení bolo prijaté pred predĺženým dátumom platnosti schválenia, toto nariadenie by sa malo uplatňovať od 1. apríla 2016.
               
            
                  (13)
               
               
                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO NARIADENIE:
      Článok 1
      Obnovenie schválenia účinnej látky
      Schválenie účinnej látky acibenzolar-S-metyl špecifikovanej v prílohe I sa obnovuje za podmienok stanovených v danej prílohe.
      Článok 2
      Zmeny vykonávacieho nariadenia (EÚ) č. 540/2011
      Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
      Článok 3
      Nadobudnutie účinnosti a dátum uplatňovania
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Uplatňuje sa od 1. apríla 2016.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 17. marca 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 309, 24.11.2009, s. 1.
      
         (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
      
         (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
      
         (4)  Nariadenie Komisie (EÚ) č. 1141/2010 zo 7. decembra 2010, ktorým sa ustanovuje postup na obnovenie zaradenia druhej skupiny účinných látok do prílohy I k smernici Rady 91/414/EHS a vytvára zoznam takýchto látok (Ú. v. EÚ L 322, 8.12.2010, s. 10).
      
         (5)  Vestník EFSA (EFSA Journal) (2014); 12(8):3691. K dispozícii online: www.efsa.europa.eu.
      
         (6)  Vykonávacie nariadenie Komisie (EÚ) 2015/1885 z 20. októbra 2015, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok 2,4-D, acibenzolar-S-metyl, amitrol, bentazón, cyhalofop-butyl, dikvát, esfenvalerát, famoxadón, flumioxazín, DXP KE 459 (flupyrsulfurón-metyl), glyfozát, iprovalikarb, izoproturón, lambda-cyhalotrín, metalaxyl-M, metsulfurón-metyl, pikolinafén, prosulfurón, pymetrozín, pyraflufén-etyl, tiabendazol, tifensulfurón-metyl a triasulfurón (Ú. v. EÚ L 276, 21.10.2015, s. 48).
      
         PRÍLOHA I
         
                     Všeobecný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     Acibenzolar-S-metyl
                     CAS č. 135158-54-2
                     CIPAC č. 597
                  
                  
                     S-metyl-benzo[1,2,3]tiadiazol-7-karbotioát
                  
                  
                     970 g/kg
                     toluén: max. 5 g/kg
                  
                  
                     1. apríl 2016
                  
                  
                     31. marca 2031
                  
                  
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o acibenzolar-S-metyle, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:
                     
                                 a)
                              
                              
                                 riziku pre spotrebiteľov konzumáciou potravy;
                              
                           
                                 b)
                              
                              
                                 ochrane prevádzkovateľov a pracovníkov;
                              
                           
                                 c)
                              
                              
                                 riziku pre vodné organizmy.
                              
                           V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí do 1. júna 2017 predložiť Komisii, členským štátom a úradu potvrdzujúce informácie, pokiaľ ide o relevantnosť a reprodukovateľnosť morfometrických zmien pozorovaných v mozočku plodov v súvislosti s expozíciou acibenzolar-S-metylu, a informácie o tom, či tieto zmeny môžu byť vyvolané endokrinným účinkom. Predkladané informácie musia zahŕňať systematické preskúmanie dostupných dôkazov posúdených na základe usmernení, ktoré sú k dispozícii (napr. usmernení EFSA k systematickému prehodnocovaniu posudkov, 2010).
                  
               
            (1)  Ďalšie podrobnosti o identite a špecifikácii účinnej látky sú uvedené v revíznej správe.
      
      
         PRÍLOHA II
         Príloha k vykonávaciemu nariadeniu (EÚ) č. 540/2011 sa mení takto:
         
                     1.
                  
                  
                     V časti A sa vypúšťa položka 20 týkajúca sa acibenzolar-S-metylu.
                  
               
                     2.
                  
                  
                     V časti B sa dopĺňa táto položka:
                     
                                 Číslo
                              
                              
                                 Bežný názov, identifikačné čísla
                              
                              
                                 Názov IUPAC
                              
                              
                                 Čistota (*)
                                 
                              
                              
                                 Dátum schválenia
                              
                              
                                 Koniec platnosti schválenia
                              
                              
                                 Osobitné ustanovenia
                              
                           
                                 „98
                              
                              
                                 acibenzolar-S-metyl
                                 CAS č. 135158-54-2
                                 CIPAC č. 597
                              
                              
                                 S-metyl-benzo[1,2,3]tiadiazol-7-karbotioát
                              
                              
                                 970 g/kg
                                 toluén: max. 5 g/kg
                              
                              
                                 1. apríl 2016
                              
                              
                                 31. marca 2031
                              
                              
                                 Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o acibenzolar-S-metyle, a najmä jej dodatky I a II.
                                 Pri tomto celkovom hodnotení musia členské štáty venovať osobitnú pozornosť:
                                 
                                             a)
                                          
                                          
                                             riziku pre spotrebiteľov konzumáciou potravy;
                                          
                                       
                                             b)
                                          
                                          
                                             ochrane prevádzkovateľov a pracovníkov;
                                          
                                       
                                             c)
                                          
                                          
                                             riziku pre vodné organizmy.
                                          
                                       V podmienkach používania musia byť v náležitom prípade uvedené opatrenia na zmiernenie rizika.
                                 Žiadateľ musí do 1. júna 2017 predložiť Komisii, členským štátom a úradu potvrdzujúce informácie, pokiaľ ide o relevantnosť a reprodukovateľnosť morfometrických zmien pozorovaných v mozočku plodov v súvislosti s expozíciou acibenzolar-S-metylu, a informácie o tom, či tieto zmeny môžu byť vyvolané endokrinným účinkom. Predkladané informácie musia zahŕňať systematické preskúmanie dostupných dôkazov posúdených na základe usmernení, ktoré sú k dispozícii (napr. usmernení EFSA k systematickému prehodnocovaniu posudkov, 2010).“
                              
                           
               
            (*)  Ďalšie podrobnosti o identite a špecifikácii účinnej látky sú uvedené v revíznej správe.